ธ.ก.ส. ปรับลดอัตราดอกเบี้ยเงินกู้ มีผล 1 มิ.ย.นี้
ธ.ก.ส. ลดเบี้ยเงินกู้เกษตรกร MRR ลง 0.125% และ MOR ลง 0.25%
26 พ.ค. 2563

นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เพื่อตอบสนองทิศทางอัตราดอกเบี้ยนโยบายและบรรเทาความเดือดร้อนให้กับลูกค้าของธนาคารที่ได้รับผลกระทบจากการแพร่ระบาดของไวรัสโควิด-19 และภัยแล้ง ธ.ก.ส. จึงปรับลดอัตราดอกเบี้ยเงินกู้สำหรับเกษตรกรลูกค้ารายย่อยและบุคคลทั่วไป MRR ลดลง 0.125% และปรับลดอัตราดอกเบี้ยสำหรับกู้เบิกเงินเกินบัญชี MOR ลดลง 0.25% ทั้งนี้ เป็นไปตามประกาศของธนาคาร มีผลตั้งแต่ 1 มิ.ย. 2563 เป็นต้นไป